สวัสดีค่ะ คือเมื่อประมาณวันที่ 12 กุมภาพันธ์ ที่ผ่านมา มีเพศสัมพันธ์กับแฟน แต่ว่าไม่ได้ป้องกัน แล้ววันที่ 13 กุมภาพันธ์ ประจำเดือนมา แล้วพอมาเดือนมีนาคม ประจำเดือนก็ยังไม่มาเลยค่ะ เลยตรวจครรภ์ไปเมื่อวันที่ 26 มีนาคม ที่ผ่านมา ขึ้นขีดเดียว ไม่ได้ตั้งครรภ์ แต่จนมาถึงตอนนี้ประจำเดือนก็ยังไม่มาเลยค่ะ ปกติรอบเดือนก็จะมาตรงเกือบตลอด มีเลยไปบ้าง 2-3 วัน ซึ่งถ้านับตั้งแต่เดือนธันวาคม 2561 มาวันที่ 14 ธันวาคม ต่อมาก็ 14 มกราคม แล้วก็มาอีกวันที่ 13 กุมภาพันธ์ แบบนี้มีโอกาสท้องไหมคะ
สวัสดีค่ะ ประจำเดือนมาช้าอาจเกิดได้จาก-การตั้งครรภ์-ความเครียด การพักผ่อนน้อย-น้ำหนักตัวมากผิดปกติ-โรคประจำตัวเช่นโรคไทรอยด์-มีพังผืดในมดลูก-ความผิดปกติในรังไข่ เช่นถุงน้ำในรังไข่แนะนำว่าถ้าประจำเดือนยังไม่มา ตรวจการตั้งครรภ์ก็ยังไม่พบ ควรไปปรึกษาสูตินรีแพทย์ แพทย์อาจยืนยันการตั้งครรภ์ด้วยปัสสาวะอีกครั้ง ร่วมกับตรวจระดับฮอร์โมนที่พบในหญิงตั้งครรภ์ในเลือดร่วมด้วย และทำอัลตราซาวน์หน้าท้องดูหัวใจเด็กเพื่อยืนยันการตั้งครรภ์ค่ะการดูแลตัวเองเบื้องต้น ไม่ซื้อยาปรับฮอร์โมนอะไรมากินเอง หากยังไม่พร้อมมีบุตร ควรมีเพศสัมพันธ์โดยการป้องกันเช่นใส่ถุงยางอนามัย รับประทานยาคุมกำเนิดแบบรายเดือน ฉีดยาคุม ฝังยาคุม